CELEX: 22011D0104
Language: mt
Date: 2011-09-30 00:00:00
Title: Deċiżjoni tal-Kumitat Konġunt taż-ŻEE Nru 104/2011 tat- 30 ta’ Settembru 2011 li temenda l-Anness XIII (Trasport) u l-Protokoll 37 (li fih il-lista prevista fl-Artikolu 101) tal-Ftehim taż-ŻEE

1.12.2011   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 318/42
               
            DEĊIŻJONI TAL-KUMITAT KONĠUNT TAŻ-ŻEE
      Nru 104/2011
      tat-30 ta’ Settembru 2011
      li temenda l-Anness XIII (Trasport) u l-Protokoll 37 (li fih il-lista prevista fl-Artikolu 101) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn issa ’l quddiem imsejjaħ “il-Ftehim”, u b’mod partikulari l-Artikolu 98 tiegħu,
      Billi:
      
                  (1)
               
               
                  L-Anness XIII tal-Ftehim kien emendat bid-Deċiżjoni tal-Kumitat Konġunt taż-ŻEE Nru 90/2011 tad-19 ta’ Lulju 2011 (1).
               
            
                  (2)
               
               
                  Il-Protokoll 37 tal-Ftehim ġie emendat bid-Deċiżjoni tal-Kumitat Konġunt taż-ŻEE Nru 76/2011 tal-1 ta’ Lulju 2011 (2).
               
            
                  (3)
               
               
                  Id-Deċiżjoni Nru 661/2010/UE tal-Parlament Ewropew u tal-Kunsill tas-7 ta’ Lulju 2010 fuq linji gwida tal-Unjoni għall-iżvilupp tan-netwerk tat-trasport trans-Ewropew (3) għandha tiġi inkorporata fil-Ftehim.
               
            
                  (4)
               
               
                  Id-Deċiżjoni Nru 661/2010/UE tħassar id-Deċiżjoni 1692/96/KE tal-Parlament Ewropew u tal-Kunsill (4), li hi inkorporata fil-Ftehim u li konsegwentement għandha titħassar mill-Ftehim.
               
            
                  (5)
               
               
                  Sabiex il-Ftehim ikun jista’ jiffunzjona sew, il-Protokoll 37 tal-Ftehim għandu jiġi estiż biex jinkludi l-Kumitat dwar in-Netwerk tat-Trasport Trans-Ewropew stabbilit bid-Deċiżjoni Nru 661/2010/UE,
               
            ADOTTA DIN ID-DEĊIŻJONI:
      Artikolu 1
      It-test tal-punt 5 (id-Deċiżjoni Nru 1692/96/KE tal-Parlament Ewropew u tal-Kunsill) fl-Anness XIII għall-Ftehim għandu jiġi sostitwit b’li ġej:
      “32010 D 0661: Id-Deċiżjoni Nru 661/2010/UE tal-Parlament Ewropew u tal-Kunsill tas-7 ta’ Lulju 2010 fuq linji gwida tal-Unjoni għall-iżvilupp tan-netwerk tat-trasport trans-Ewropew (ĠU L 204, 5.8.2010, p. 1).
      Id-dispożizzjonijiet tad-Deċiżjoni għandhom, għar-raġunijiet ta’ dan il-Ftehim, jinqraw bl-adattamenti li ġejjin:
      
                  (a)
               
               
                  Fl-Artikolu 8(1), il-kliem ‘u billi jiġu applikati d-Direttivi 92/43/KEE u 2009/147/KE’ m’għandhomx japplikaw għall-Istati tal-EFTA.
               
            
                  (b)
               
               
                  Fl-Artikolu 13(5)(b), il-kliem ‘Artikoli 107 u 108 tat-Trattat dwar il-Funzjonament tal-Unjoni Ewropea’ għandhom jiġu sostitwiti bil-kliem ‘Artikoli 61 u 62 tal-Ftehim’.
               
            
                  (c)
               
               
                  Il-paragrafu li ġej għandu jiżdied fl-Artikolu 21:
                  ‘3.   L-Istati tal-EFTA għandhom jipparteċipaw bis-sħiħ fil-kumitat stabbilit skont il-paragrafu 1, minbarra għad-dritt tal-vot.’
               
            
                  (d)
               
               
                  L-Artikolu 25(1) m’għandux japplika fl-Istati EFTA.”
               
            Artikolu 2
      It-test tal-punt 4 (il-Kumitat tan-Netwerk tat-Trasport Trans-Ewropew) fil-Protokoll 37 ta’ dan il-Ftehim għandu jiġi sostitwit b’dan li ġej:
      
         “Il-Kumitat tan-Netwerk tat-Trasport Trans-Ewropew (id-Deċiżjoni Nru 661/2010/UE tal-Parlament Ewropew u tal-Kunsill)”.
      
      Artikolu 3
      It-testi tad-Deċiżjoni Nru 661/2010/UE fil-lingwa Islandiża u f’dik Norveġiża, li għandhom jiġi ppublikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
      Artikolu 4
      Din id-Deċiżjoni għandha tidħol fis-seħħ fl-1 ta’ Ottubru 2011, sakemm in-notifiki kollha skont l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 5
      Din id-Deċiżjoni għandha tiġi ppubblikata fis-Sezzjoni taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment taż-ŻEE tiegħu.
      
         Magħmul fi Brussell, it-30 ta’ Settembru 2011.
         
            
               Għall-Kumitat Konġunt taż-ŻEE
            
            
               Il-President
            
            Kurt JÄGER
         
      
      
         (1)  ĠU L 262, 6.10.2011, p. 62.
      
         (2)  ĠU L 262, 6.10.2011, p. 33.
      
         (3)  ĠU L 204, 5.8.2010, p. 1.
      
         (4)  ĠU L 228, 9.9.1996, p. 1
      
      
         (*)  L-ebda rekwiżiti kostituzzjonali ma huma indikati.